Document ID: 32002R1997

Komisijos reglamentas (EB) Nr. 1997/2002
2002 m. lapkričio 8 d.
iš dalies keičiantis Reglamentą (EB) Nr. 296/96 dėl valstybių narių siunčiamų duomenų ir kas mėnesį registruojamų išlaidų, finansuojamų Europos žemės ūkio orientavimo ir garantijų fondo (EŽŪOGF) Garantijų skyriaus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1258/1999 dėl bendrosios žemės ūkio politikos finansavimo [1], ypač į jo 5 straipsnio 3 dalį ir 7 straipsnio 5 dalį,
kadangi:
(1) 2002 m. birželio 25 d. Tarybos reglamento (EB, Euratomas) Nr. 1605/2002 dėl Finansinio reglamento taikymo Europos Bendrijų bendrajam biudžetui [2] 16 straipsnio 1 dalis numato, kad biudžetai turi būti sudaromi ir vykdomi eurais, sąskaitos taip pat turi būti pateikiamos eurais.
(2) Komisijos reglamentas (EB) Nr. 296/96 [3] su paskutiniais pakeitimais, padarytais Reglamentu (EB) Nr. 1934/2001 [4], turi būti iš dalies pakeistas taip, kad būtų suderintas su šia nauja nuostata.
(3) Šiame reglamente numatytos priemonės atitinka Europos žemės ūkio orientavimo ir garantijų fondo (EŽŪOGF) komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 296/96 4 straipsnio 1a dalis yra išbraukiama.
2 straipsnis
Šis reglamentas įsigalioja nuo 2003 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. lapkričio 8 d.

Labels: 12
2
15